Document ID: /roh_data/filtered/fineweb-2-filterrobots_roh.jsonl.gz/15033

La decisiun cunter la contribuziun finanziala è stada unanima, ha ditg Regula Degiacomi da la cumissiun da turissem.
Avegnir intschert
La raschun saja ch'il concept actual na funcziunia betg pli e la glieud na saja betg cuntenta cun il City Race sco el è uss. Gia ils davos onns haja adina puspè dà pitschnas midadas; uss saja dentant uras da metter en dumonda l’entir concept. Il cussegl da vischnanca pretenda perquai in nov concept.
Il comité d’organisaziun dal City Race enturn il president Patrick Wiederkehr è dischillus da la decisiun dal cussegl da vischnanca. Co i va uss vinavant na saja betg cler. Proxima mesemna saja planisada ina seduta per discutar il futur dal City Race.
RR novitads 11:00 / 12:00